**Toiminnan kuvaus vastuullisuuden eri osa-alueilla**

Opetus- ja kulttuuriministeriön tavoitteena on **vuodesta 2025 alkaen** ottaa taiteen ja kulttuurin valtakunnallisten yhteisöjen toiminta-avustuksen tason harkinnassa käyttöön vastuullisuuskriteerit. Kriteerien avulla arvioidaan kaikkien avustusta hakevien yhteisöjen toiminnan kestävyyttä ja yhteiskunnallista vaikuttavuutta vastuullisuuden eri osa-alueilla.

Tavoitteena on, että toiminta-avustuksen saajilla olisi tulevaisuudessa vastuullisuussuunnitelma, joka sisältäisi seuraavat osa-alueet:

1. Hyvä hallinto
2. Sukupuolten tasa-arvo ja yhdenvertaisuus sekä kulttuurisen moninaisuuden edistäminen
3. Turvallinen ja terveellinen toimintaympäristö
4. Ympäristövastuu

Vuoden 2024 toiminta-avustushaun yhteydessä pyydämme hakijoita vastaamaan alla oleviin kysymyksiin, joilla kartoitamme näiden yllä olevien osa-alueiden tilannetta hakijan toiminnassa. **Liitteen toimittaminen on edellytys avustuksen myöntämiselle.**

Liitettä käytetään vastuullisuuden osa-alueiden kartoittamiseen. Siinä esitetyt tiedot eivät vuonna 2024 vaikuta avustuksen tasoon.

Kerättyjä tietoja hyödynnetään vuonna 2024 käynnistyvässä vastuullisuuskriteeristön kehitystyössä, jota on tarkoitus tehdä yhdessä sidosryhmien kanssa. Kehitystyön tuloksena syntyvät kriteerit on tarkoitus ottaa käyttöön vuoden 2025 toiminta-avustusten haussa.

**Kartoitus vastuullisuuden osa-alueista**

**1) Hyvä hallinto**

|  |
| --- |
| A. Ovatko yhteisönne strategia, säännöt ym. ohjausasiakirjat avoimesti saatavilla esimerkiksi verkkosivuilla?  Kyllä  Ei  Jos kyllä, missä? Linkki: |
| B. Miten hallituksessanne tai vastaavassa ylimmässä hallintoelimessä on otettu huomioon jäsenistön edustavuus, sukupuolten tasa-arvo ja kulttuurinen moninaisuus? |
| C. Kuvaus toiminnan avoimuudesta. Esimerkiksi kuuletteko sidosryhmiänne tai jäsenistöänne toiminnan suunnittelussa? |
| D. Miten yhteisönne taloutta suunnitellaan ja hoidetaan? Miten yhteisönne talouden kestävyys on turvattu? |

**2) Sukupuolten tasa-arvo ja yhdenvertaisuus sekä kulttuurisen moninaisuuden edistäminen**

|  |
| --- |
| A. Onko yhteisöllänne ajantasainen tasa-arvo- ja yhdenvertaisuussuunnitelma?  Kyllä  Ei  Jos kyllä, linkki tasa-arvo- ja yhdenvertaisuussuunnitelmaan: |
| B. Oletteko nimenneet vastuutahon tasa-arvo-, yhdenvertaisuus- ja moninaisuusasioille?  Kyllä  Ei |
| C. Seuraatteko tasa-arvoon ja yhdenvertaisuuteen liittyviä asioita järjestelmällisesti? Jos kyllä, miten (esim. kyselyt, av-alan tasa-arvotyökalu)? |
| D. Miten edistätte tasa-arvoa, yhdenvertaisuutta ja kulttuurista moninaisuutta omassa toiminnassanne suhteessa jäsenistöön/kenttään/alaan? |
| E. Oletteko edistäneet BIPOC (Black, Indigenous, People of Color) -taiteilijoiden ja/tai maahan muuttaneiden taiteilijoiden työskentelyedellytyksiä taiteen ja kulttuurin alalla tai muulla tavoin tehneet yhteistyötä BIPOC-yhteisöjen tai maahan muuttaneiden kanssa? Jos kyllä, miten? (esim. anonyymi rekrytointi, monikieliset työskentelykäytännöt, moninaisuuden huomioiminen päätöksentekoelimissä) |
| F. Miten toiminnassanne on otettu huomioon saavutettavuus? Esim. tapahtumat, verkkosivut, julkaisutoiminta jne. |
| G. Mahdolliset lisätiedot tai tarkennukset yllä oleviin kohtiin liittyen |

**3) Turvallinen ja terveellinen toimintaympäristö**

|  |
| --- |
| A. Oletteko määritelleet tavoitteet työhyvinvoinnin edistämiseksi?  Kyllä  Ei |
| B. Seuraatteko yhteisönne työhyvinvointia jollakin tavoin?  Kyllä  Ei  Jos kyllä, miten? |
| C. Onko teillä ohje tai toimenpidemalli epäasiallisen käytöksen ja häirinnän ennaltaehkäisemiseksi ja käsittelemiseksi?  Kyllä  Ei |
| D. Miten edistätte turvallista ja terveellistä toimintaympäristöä yhteisössänne ja/tai toimialalla? |
| E. Mahdolliset lisätiedot tai tarkennukset yllä oleviin kohtiin liittyen |

**4) Ympäristövastuu**

|  |
| --- |
| A. Oletteko määritelleet tavoitteet yhteisönne ympäristövastuun vahvistamiseksi?  Kyllä  Ei |
| B. Onko yhteisöllänne ympäristövastuusuunnitelma/toimintamalli?  Kyllä  Ei  Jos kyllä, linkki: |
| C. Noudatatteko jotain ympäristöohjelmaa tai sertifikaattia, esim. Green Office tai Ekokompassi?  Kyllä  Ei  Jos kyllä, mitä? |
| D. Seuraatteko ympäristövastuun toteutumista jollakin tavoin? Jos kyllä, miten? |
| E. Onko toimialallanne käynnissä toimenpiteitä alan ympäristövastuun vahvistamiseksi? Jos kyllä, mitä? Mikä on yhteisönne rooli tässä työssä? |
| F. Mahdolliset lisätiedot tai tarkennukset yllä oleviin kohtiin liittyen |